Lars Christiansen
Lars Roslyng Christiansen (Sønderborg, 18. travnja 1972.) je bivši danski rukometaš i reprezentativac koji je igrao na poziciji lijevog krila te je bio jedan od najboljih igrača na toj poziciji. 

Godine 2002., samo je Bertrand Gille bio ispred njega na izboru za najboljeg rukometaša svijeta. Od 1996. do 2010. igrao je u SG Flensburg-Handewittu i s 3,996 golova je najbolji na vječnoj listi golgetera u DKB Handball-Bundesligi. Od 2010. do umirovljenja 2012. igrao je za KIF Kolding. 

Lars Christiansen je za dansku reprezentaciju odigrao 288 utakmica i postigao 1,343 gola. S time je rekorder u obe kategorije. Prvi je put zaigrao za Dansku 25. listopada 1992. godine protiv Nizozemske. Dva je puta biran za najbolje lijevo krilo EHF Eura (2002., 2008.), a 2008. je i s 44 gola bio najbolji strijelac Eura zajedno s Nikolom Karabatićem i Ivanom Balićem. Te iste, kao i 2012. godine, osvojio je zlato na Euru s Danskom.

Dosadašnji klubovi 

 Vidar Sønderburg (1976.-1990.) 
 Ribe HK (1990.-1992.) 
 KIF Kolding (1992.-1996.)
 SG Flensburg-Handewitt (ugovor do 2010.)

Uspjesi  
 Zlato na Europskom prvenstvu u Norveškoj 2008.
 Najbolje lijevo krilo na Europskom prvenstvu u Norveškoj 2008.
 Najbolji strijelac na Europskom prvenstvu u Norveškoj 2008. (zajedno sa Ivanom Balićem i Nikolom Karabatićem)
 Bronca na Svjetskom prvenstvu u Njemačkoj 2007.
 Bronca na Europskim prvenstvima u Švedskoj 2002., u Sloveniji 2004. i u Švicarskoj 2006.
 Njemačko prvenstvo 2004.
 Njemački rukometni kup 2003., 2004. i 2005. 
 Finalist Europske lige prvaka 2004. i 2007.
 Kup EHF 1997.
 Kupa kupova 2001. 
 Kup europskih gradova 1999.
 Dansko prvenstvo 1993. i 1994.
 Srebro na juniorskom Svjetskom prvenstvu 1993.

Vanjske poveznice 
 Službene stranice SG Flensburg-Handewitt 
 Lars Christiansen na stranicama SG Flensburg-Handewitta 

Danski rukometaši
Europski prvaci u rukometu
Rukometni treneri